**Nota informativă**

**la proiectul hotărârii de Guvern cu privire la aprobarea proiectului de Lege privind politica în domeniul pescuitului și acvaculturii**

|  |
| --- |
| **1.** **Denumirea autorului și după caz, a participanților la elaborarea proiectului** |
| Proiectul hotărârii de Guvern cu privire la aprobarea proiectului de Lege privind politica în domeniul pescuitului și acvaculturii a fost elaborat de către Ministerul Agriculturii și Industriei Alimentare, în conformitate cu art. 31 alin. (1), (2) și (3) din Legea nr. 100/2017 cu privire la actele normative |
| **2. Condițiile ce au impus elaborarea proiectului de act normativ şi finalitățile urmărite** |
| Proiectul hotărârii de Guvern cu privire la aprobarea proiectului de Lege privind politica în domeniul pescuitului și acvaculturii reflectă geneza Capitolului 13 Pescuitul și politica maritimă, din Acordul de Asociere între Republica Moldova şi Uniunea Europeană, şi Comunitatea Europeană a Energiei Atomice şi statele membre ale acestora.  Prezentul proiect este propus spre promovare ținând cont de recomandările din raportul Comisiei Europene din 8 noiembrie 2023, unde este menționat că „Moldova trebuie să-și consolideze în continuare capacitatea de a dezvolta, implementa și a impune politica pescuitului.”  Astfel, proiectul prenotat are drept scop preluarea acquis-ului Uniunii Europene în domeniul pescuitului în bazinele naturale.  Neconcordanța legislației va limita Republica Moldova în opțiunea cooperării regionale pentru a obține acces la zonele maritime, pentru a împărți resursele piscicole în mod sustenabil, întru asigurarea securității alimentare a țării, cu produse din pescuit.  Evoluția problemei va crea impedimente în activitatea sectorului de acvacultură și a altor sectoare conexe, în limitarea sau lipsa alternativelor pentru agenții economici din domeniul pescuitului și acvaculturii, lipsa dezvoltării durabile a resurselor piscicole și acvaculturii pentru menținerea unei baze solide pentru industria piscicolă.  Inacțiunea statului în această direcție va crea următoarele dezavantaje pentru sectorul pescuitului și acvaculturii:  - supraexploatarea resurselor piscicole;  - dificultăți în comerțul internațional;  - competitivitate redusă;  - investiții reduse în inovarea sectorului;  - pierderea locurilor de muncă.  Ca țară fără litoral și geographic dezavantajată, având ieșire la surse de apă sărace în resurse piscicole, Republica Moldova a atenționat de necesitatea dezvoltării cooperării internaționale în domeniul valorificării resurselor piscicole din zonele economice, pe baza unor acorduri juste și echitabile, care să asigure accesul la resursele piscicole și la alte resurse naturale din zonele economice. Ca urmare prin Legea 395/2006 a fost aprobată aderarea Republicii Moldova la Convenția Națiunilor Unite asupra dreptului mării și la Acordul referitor la aplicarea pârții a XI-a a Convenției Națiunilor Unite asupra dreptului mării.  Ținând seama de cooperarea în domeniile pescuitului, transporturilor, mediului și altor politici aferente domeniului maritim, tindem să dezvoltăm, de asemenea, cooperarea și sprijinul reciproc, în ceea ce privește aspectele maritime, în special prin susținerea activă a unei abordări integrate a afacerilor în zonele maritime și a bunei guvernanțe în regiunea Mării Negre în cadrul forurilor maritime internaționale.  Având în vedere importanța asigurării unei gestionări responsabile a pescuitului, precum și a promovării bunei guvernanțe în materie de comerț, proiectul vine cu obiective pentru a:  (a) promova cele mai bune practici în gestionarea activităților de pescuit în vederea asigurării conservării și gestionării stocurilor de pește în mod durabil și pe baza unei abordări ecosistemice;  (b) întreprinde măsuri eficace pentru monitorizarea și controlul activităților de pescuit;  (c) întreprinde măsurilor de conservare, adoptate întru gestionarea pescuitului durabil în bazinele naturale, precum și cooperarea cu organizațiile regionale, din alte state, întru gestionarea pescuitului maritim, dar și cooperarea în combaterea pescuitului ilegal, nedeclarat și nereglementat, cu măsuri cuprinzătoare, eficace și transparente pentru a exclude produsele obținute din pescuitul ilegal din fluxurile comerciale.  Totodată, pentru a evita evoluțiile negative în sectorul pescuitului și acvaculturii, este esențială continuarea eforturilor de armonizare a legislației naționale cu cerințele internaționale în domeniul pescuitului și acvaculturii. Aceasta va asigura dezvoltarea durabilă a sectorului și va contribui la integrarea cu succes a Republicii Moldova în comerțul internațional și în eforturile globale de conservare a resurselor vii în bazinele naturale. |
| 3. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene.** |
| Măsura propusă în prezentul proiect de Hotărîre de Guvern, transpune:   * Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului, (publicat în Jurnalul Oficial al Uniunii Europene); * Regulamentului (UE) nr. 1379/2013 al Parlamentului European şi al Consiliului privind organizarea comună a piețelor în sectorul produselor pescărești și de acvacultură, de modificare a Regulamentelor (CE) nr. 1184/2006 și (CE) nr. 1224/2009 ale Consiliului și de abrogare a Regulamentului (CE) nr. 104/2000 al Consiliului, CELEX: 32017R0717, publicat în (Jurnalul Oficial al Uniunii Europene L 1354 din 28 decembrie 2013), așa cum a fost modificat ultima oară prin Regulamentul (UE) 2020/560 al Parlamentului European și al Consiliului din 23 aprilie 2020.   Astfel, menționăm că, implementarea și transpunerea Regulamentelor menționate sunt importante în contextul realizării obligațiunilor RM ce rezultă din Capitolul 13 (Pescuitul și politica maritimă) din Titlul IV al Acordului de Asociere Republica Moldova – Uniunea Europeană.  Gradul de compatibilitate a actelor UE cu proiectul în cauză este reflectat în tabelele de concordanță elaborate conform prevederilor Regulamentului privind armonizarea legislației Republicii Moldova cu legislația Uniunii Europene aprobat prin Hotărârea de Guvern nr.1171/2018. |
| **4. Principalele prevederi ale proiectului și evidențierea elementelor noi** |
| Proiectul de lege este o noutate pentru RM și stabilește un cadru legislativ unic pentru organizarea activităților de pescuit și de acvacultură în bazinele naturale pentru obținerea producției maxime, întru asigurarea securității alimentare, contribuind totodată la ocuparea forței de muncă, dar și pentru colectarea de date științifice privind ecosistemele naturale și a cantităților de pește disponibil.  Sfera de aplicare a politicii în domeniul pescuitului și acvaculturii cuprinde conservarea resurselor biologice vii în bazinele naturale și gestionarea activităților de pescuit practicate în acestea. În plus, aceasta cuprinde măsuri de piață și măsuri financiare luate în sprijinul obiectivelor politicii în domeniul pescuitului și acvaculturii în bazinele naturale (PDPA), precum și organizarea pieței produselor pescărești și de acvacultură, în cazul în care astfel de activități au loc, fiind desfășurate inclusiv de către navele de pescuit, care arborează pavilionul unor țări terțe, sau de către resortisanți ai statelor membre ale UE.  PDPA va garanta ca activitățile de pescuit și de acvacultură să contribuie la crearea unor condiții de mediu, economice și sociale, sustenabile pe termen lung și va include norme care să asigure trasabilitatea, securitatea și calitatea produselor comercializate atât pe piața națională cât și comunitară, mai mult decât atât, politica în domeniul pescuitului și acvaculturii va contribui la creșterea productivității, la un standard de viață echitabil pentru sectorul pescuitului, inclusiv pentru pescuitul la scară mică, la stabilitatea piețelor, precum și să asigure disponibilitatea aprovizionării cu alimente la prețuri rezonabile de livrare către consumatori.  Principalele prevederi ale proiectului sunt:   1. I. Dispoziții generale; 2. II. Accesul la ape; 3. III. Măsuri pentru conservarea și exploatarea durabilă a resurselor biologice vii; 4. IV. Gestionarea capacității de pescuit; 5. V. Baza științifică pentru gestionarea pescuitului; 6. VI. Politica externă în domeniul pescuitului; 7. VII. Acvacultura; 8. VIII. Organizarea comună a piețelor; 9. IX. Organizații profesionale; 10. X. Standarde comune de comercializare; 11. XI. Norme concurențiale; 12. XII. Măsuri aplicabile pieței produselor pescărești; 13. XIII. Asigurarea respectării normelor; 14. XIV. Instrumente financiare; 15. XV. Consiliile consultative; 16. XVI Dispoziții finale.   PDPA va contribui la protecția mediilor naturale acvatice, la gestionarea durabilă a tuturor speciilor exploatate în scop comercial și, în special, la atingerea unei stări ecologice bune până în anul 2030. Prin aplicarea unei abordări ecosistemice, impacturile de mediu ale activităților de pescuit ar trebui limitate, iar capturile nedorite ar trebui evitate și reduse în măsura posibilităților, astfel proiectul vine cu prevederi ce ține de planificarea capturilor și gestionarea acestora rezonabil. |
| **5. Fundamentarea economico-financiară** |
| Prevederile prezentului proiect stabilește prevederi generale, temei pentru alte acte secundare care va reglementa pescuitul și acvacultura în bazinele naturale, conservarea resurselor maritime și organizarea pieței produselor pescărești. Promovarea proiectului nu necesită cheltuieli bugetare adăugătoare. |
| **6. Modul de încorporare a actului în cadrul normativ în vigoare** |
| Proiectul este elaborat în temeiul Acordului de Asociere între Republica Moldova, şi Uniunea Europeană şi Comunitatea Europeană a Energiei Atomice şi statele membre ale acestora, Capitolului 13 Pescuitul și politica maritimă. Proiectul hotărârii cu privire la aprobarea proiectului de lege privind politica în domeniul pescuitului și acvaculturii nu contravine și nu abrogă alte acte legislative naționale. |
| **7. Avizarea şi consultarea publică a proiectului** |
| În conformitate cu art. 5 și 9 din Legea nr.239/2008 privind transparența în procesul decizional, precum și a pct. 11 subpct. 3), din Metodologia de analiză a impactului în procesul de fundamentare a proiectelor de acte normative aprobată prin Hotărîrea de Guvern nr. 23/2019, Analiza Impactului de Reglementare și proiectul au fost consultate cu Asociația Națională a Piscicultorilor din Republica Moldova și Centrului pentru Cercetare a Resurselor Genetice Acvatice ”ACVAGENRESURS”, care au avizat pozitiv cu prezentarea unor propuneri de modificare și completare în scopul îmbunătățirii acestora. |
| **8. Constatările expertizei anticorupție** |
|  |
| **9. Constatările expertizei de compatibilitate** |
|  |
| **10. Constatările expertizei juridice** |
|  |
| **11. Constatările altor expertize** |
| În temeiul art.19 alin. (2) lit. b din Legea nr.235/2006 cu privire la principiile de bază de reglementare a activității de întreprinzător, pct. 29 subpct. 2) și pct.34 subpct. 2) lit. b) ale Regulamentului Grupului de lucru al Comisiei de stat pentru reglementarea activității de întreprinzător, aprobat prin Hotărârea Guvernului nr. 1429/2008, Grupul de lucru, în cadrul ședinței din 7 noiembrie 2023 a susținut condiționat Analiza impactului de reglementare efectuată asupra proiectului hotărârii de Guvern cu privire la aprobarea proiectului de Lege privind politica în domeniul pescuitului și acvaculturii. |

**Viceprim-ministru,**

**Ministrul agriculturii şi**

**industriei alimentare Vladimir BOLEA**